# Tuomas-vastuuryhmän kokous ti 16.11.2021 klo 17-19.30, Seurakuntien talo / Emmaus

Paikalla: Meri Ala-Kokko (pj.), Kirsti Ahonen (saapui klo 18.36), Hannu Hahto (siht.), Lasse Heikkilä, Kaija Jääskeläinen, Anne Karhola (poistui klo 19.09), Päivi Mäki-Jokela, Sari Papunen (saapui klo 17.54), Aarne Plukka, Timo Saarinen (poistui klo 19.09), Jouni Siirtola ja Mikko Wirtanen.

1. Hartaus

* Aloitettiin varsinainen kokous klo 17.13. Aarne piti alkuhartauden ja aloitti kirkossa monesti käytetyllä synnintunnistusrukouksella, jossa puhutaan syntymästä, elämästä ja kuolemasta. Kasteessa on päästy Jumalan lapseksi. Elämässä uskoa koetellaan. Emme ole eläneet kuten Jumalan lapselle sopii, on venytetty Jumalan käskyjä itselle sopiviksi. Maallisen vaelluksen jälkeen seuraa kuolema ja taivaan portti. Siellä tarvitsemme anteeksiantamusta ja sovitusta.

2. Lähetekeskustelu talousasioihin 2022

* Täytyy määritellä mitä rahaa on eri tiimeillä käytettävissä, jotta esim. komeronhoitajat voisivat tehdä tarvittavia hankintoja ja että tiedettäisiin, kuinka paljon rahaa on käytettävissä ja ettei Tuomasmessun kokonaisbudjetti ylittyisi.
* Keskustellaan vielä tarkemmin mitä maksetaan kenelle ja mitä. On maksettu muusikoille, miksaajalle, kuoronjohtajalle sekä talkookahvien ja teejatkojen vastaavalle. On myös paljon vapaaehtoisia tuomasaktiiveja, joille ei makseta mitään, onko se oikeudenmukaista?
* Meri muistutti, että Tuomasmessulla on edelleenkin aika iso budjetti, joka toki saattaa tulevaisuudessa olla pienempi.
* Timo kysyi, miten Helsingin Tuomasmessussa tehdään. Siellä messu on joka viikko, on eri lailla organisoitu. He joutuvat keräämään rahaa, toiminta ei ole taloudellisesti niin turvattua kuin Tampereella. Helsingin tilanne ei ole suoraan vertailukelpoinen meidän kanssamme. Normaaliaikana yhden messun kulut ovat Helsingissä noin 1000 euron luokkaa.
* Aarne ei lähtisi maksamaan vapaaehtoisille, mutta Kaija on tehnyt niin paljon messujen hyväksi, että se pitäisi korvata jotenkin. Kaija kuitenkin haluaa jatkaa vapaaehtoispohjalta.
* Anne K. totesi, että esim. striimaus vaatii erityisosaamista, mistä pitäisi maksaa.
* Anne esitti myös toiveena, että papit voisivat olla enemmän vapaaehtoisina messussa, ei työajalla. Käytännössä tämä on kuitenkin hankalaa pappien työaikojen ja -velvollisuuksien vuoksi.
* Mikko muistutti, että Tuomasmessun radiointiin ei mene enää rahaa, kun radioinnin hoitanut kanava lakkasi toimimasta. Esim. tuomaskirje on halvempi sähköisenä kuin painettuna ja postitettuna. Hannu otti esille, että pitäisi olla jokin linja, laitetaanko Tamperelaiseen ilmoitus messusta vai ei (Aamulehteen tulee sekä lauantain kirkollisiin ilmoituksiin että sunnuntain menoinfoon). Päätettiin luopua Tamperelaisessa ilmoittelusta. Tuomasmessun tapahtumat on joka tapauksessa mainittu seurakuntien Silta-lehdessä.
* Jos striimauksesta maksetaan, se pitää hoitaa myös laadukkaasti. Tuomasmessun viestintään on tullut uusi henkilö, jonka kumppani osaa ammattimaisesti striimausta, häntä voisi hyödyntää.
* Keskusteltiin paljon siitä, että onko messujen striimaus pakko tehdä niin monimutkaisesti kuin nykyään. Sinänsä striimaus aloitettiin jo ennen koronaa ja messujen striimaaminen on Tuomiokirkkoseurakunnan päätös. Striimauksesta nyt vastaavalle Antille voidaan korvata matkakulut.
* Ennen kokousta Kirsti ehdotti talkookahveihin ja mahdollisiin teejatkoihin vapaaehtoisista koottua talkooporukkaa. Joku muu vetäjä kuin Kaija, joka esim. hoiti yksin talkookahvit viime messuun vielä normaalia suuremmalle porukalle (Viestiveljien lauluryhmä).
* Tehtäviin ilmoittautuminen messun jälkeen saarnatuolin luona tuottaa yleensä aika vähän tuloksia. Sitä ei ehkä kannata edes mainostaa, koska yleensä seuraava messu on kolmen viikon päästä ja palvelutehtäviin on jo rekrytoitu väkeä.
* Anne otti esille, että kokoajan pitäisi saada itse valita messutiiminsä avainhenkilöt sekä esim. musiikkiryhmän. Tämän suhteen oli tullut ongelmia ensi kevään lattarimessun suhteen, kun vastuuryhmä oli valinnut musiikkiryhmän.
* Meri kertoi, että on keskusteltu Tuomasmessun ensi vuoden musiikeista. Timo on palaamassa viimeistään ensi syksynä musiikinjohtajaksi. Lasse hoitaa keväällä ainakin tuhkakeskiviikon messun, lattarimessusta sovitaan vielä Lassen ja Timon kesken, ja lisäksi Lasse voi ehkä hoitaa toukokuun messun. Muuten keväällä on muita musiikkiryhmiä, kuten Choralia-kuoro ja Pekka Arolan ryhmä.
* Elina Orjatsalo ei ole palaamassa kuoronjohtajaksi ainakaan vielä ensi vuonna, todennäköisesti ei heti sen jälkeenkään. Tuomiokirkkoseurakunnan kanttoreihin kuuluva Pirjo Mäntyvaara olisi halukas johtamaan tuomaskuoroa, mille on periaatteessa annettu vihreää valoa esim. pääkanttorin ja kirkkoherran taholta, mutta asiasta pitäisi sopia vielä kuoron kanssa. Pirjo voisi kokeilla tehtävää. Elina palaa siihen sitten kuin voi. Tuomaskuoron tulevasta vahvuudesta ei ole tietoa, voi tulla jopa uusia laulajia.
* Komeronhoitajien ryhmä voisi ilmoittaa, minkä kokoisen vuosibudjetin he tarvitsisivat. Kirkkosaliemäntien budjetti on puolestaan messukohtainen.

3. Kolehtiasiat

* Mikko oli puhunut kokouspäivänä Suomen Lähetysseuran Janne Keräsen kanssa sopimuksista. Tampereen Tuomasmessulla on kolme sopimusta. Thaimaan luterilaisen seminaarin stipendiaatti on valmistunut (jo viime jouluna). Anne ehdotti, että Pipliaseuralle voisi kerätä, pienemmänkin summan kuin muille. Tampereella on aktiivinen Naisten Pankin ryhmä ja sen toiminnanjohtaja Saija Haavisto tulee esittelemään kolehtikohdetta adventtimessuun.
* Mikko tekee ehdotuksen kummikohteista seuraavaan kokoukseen mennessä.

4. Toimintakertomus

* Mitä on tehty, toteutuiko toimintasuunnitelma? Kaija on koonnut asioita ennen kokousta luonnokseen, Meri kokoaa lopullisen toimintakertomuksen. Jokainen tiimi voisi joulukuun alkuun mennessä peilata suunnitelmaan miten se toteutui. Meri laittaa sähköpostia tiimien edustajille.
* Tuomasyhteisölle tehdään hieman tarkempi toimintakertomus, seurakuntaneuvostolle suppeampi.
* Keväällä kuoronjohtajana oli Elina Orjatsalo ja syksyllä Hanna-Leena Jyrkkä.

5. Rekisteriasiat

* Anne kertoi, että uusi rekisteri saattaa maksaa vielä luultua enemmän, mutta asia on vielä kesken. Tietohallinto on viestittänyt, että Tuomasmessun pitäisi päättää kuka sen osalta maksaa järjestelmän. Anne korosti, että Tuomasmessun tarvitsemia räätälöintejä tarvitsevat muutkin toimijat, koska monessa seurakunnassa ei ole vielä ollut järjestelmää vapaaehtoisten hallinnointiin, missä on käytännössä kuitenkin samanlaisia tarpeita kuin Tuomasmessulla.
* Jos rahaa ei löydy, jatketaan vapaaehtoistyo.fi-sivustolla, josta ei ole tähän mennessä maksettu mitään, mutta jos ja kun Tampereen seurakunnat muuten luopuvat siitä, se tulee maksamaan Tuomasmessulle. Miten asiassa käy, selvinnee ensi kevään aikana.

6. Tiimien kuulumiset

* *Näkyryhmä*: Anne kertoi. On ollut jo kaksi kokousta. Ei kuitenkaan voida päättää pienellä näkyryhmällä koko Tuomasmessun näkyä. On strategia, visio ja missio. Vuodenvaihteen jälkeen tulee kysely, mikä Tuomasmessussa on luovuttamatonta jne.
* Huhtikuussa on tuomaspäivä 9.4., jolloin asiaa työstetään kyselyn pohjalta. Kirkkohallituksesta tulee alustamaan Terhi Paananen, joka tietää paljon jumalanpalvelusyhteisöistä maailmallakin. Ei tarvitse tulla vielä valmista tuolloin, riittää kun valmistuu ensi vuoden aikana.
* *Kirkkosaliemännillä* oli palaveri marraskuun alussa. Isäntä-emäntä-työnjaosta voidaan keskustella. On sovittu alkuvuoden kirkkosaliemännät, tehdään aina kahden emännän voimin per messu.
* *Suunnitteluryhmän* ensimmäinen kokous piti olla edeltävänä lauantaina, mutta se jouduttiin perumaan, koska tuomaspappi Meri ei olisikaan päässyt mukaan.
* *Yhteisötiimistä* ei ole kuulunut mitään uutta.
* *Viestintätiimi* ei ole kokoontunut, pitäisi kokoontua. Vapaaehtoisten saamiseksi pitäisi tehdä mainontaa.
* *Komeronhoitajat*: Kirsti kertoi kuulumisista. Adventtimessun alttarit oli juuri rakennettu. Alttarien rakentamisessa ja purkamisessa on ollut vähän vaihtelua, kaikki eivät ole hakeneet omia alttaritavaroitaan pois. Joulunajan lasivitriini on hoidossa, se rakennetaan tulevana maanantaina. Mari-Anne Luukas on lupautunut rakentamaan jouluseimen jouluksi, tykötarpeita on. Seimi rakennetaan Aleksanterin kirkon saarnatuolin alle. Seimeä olisi syytä mainostaa. Siitä voisi laittaa ilmoituksen tapahtumakalenteriin. Kirkon ulkopuolella olevasta vitriinistä on tehty yksi A4, joka jätetään näkytiimille ja Merin kautta Aleksanterin työntekijäkokoukseen käsiteltäväksi (ei ole vain Tuomasmessun asia, koska Aleksanterin kirkossa on paljon muutakin toimintaa). Vitriinikaappiin pitäisi saada valot. Kaikki Aleksanterin kirkon ulkopuolella olevat kaapit ovat tällä hetkellä pimeänä. Asiasta kannattaa laittaa korjauspyyntö Ari Hintalalle ja tiedoksi kirkkoherra Hallikaiselle.
* *Ehtoollistiimi*: Muutama henkilö oli koulutuksessa edeltävänä lauantaina. Koulutuksen lisäksi pitää olla vielä ehtoollisenjakolupa. Ehtoollisenjakoa varten olisi aina hyvä olla ainakin joku varahenkilö.

7. Tuomasorkesteri kaupunginvaltuutettujen muistotilaisuuteen

* Tuomasorkesteria on pyydetty esiintymään viime vuosina kuolleiden kaupunginvaltuutettujen muistotilaisuuteen, Lasse on laittanut vastuuryhmälle kyselyä onko OK. Asia on mennyt jo kirkkoherrankin kautta. Esiintyminen ei ole poliittinen kannanotto mihinkään suuntaan. Todettiin, että tuomasorkesteri voi esiintyä, mutta soittajat saavat itse päättää haluavatko esiintyä tässä tilaisuudessa. Timo ehdotti nimeä Tampereen Tuomasmessun orkesteri, koska se avaa paremmin mistä on kysymys.

8. Tuomaskirje

* Muutettiin kahden asiakohdan käsittelyjärjestystä, koska joidenkin osallistujien piti poistua pikapuoliin. Päätettiin käsitellä ensin tuomaskirje. Kirjettä pitkään koonnut Risto Moisio on kysynyt, tehdäänkö tuomaskirje ja lähetetäänkö piakkoin. Kirjeessä olisi hyvä olla tuomaspapin ja tuomasapupapin haastattelu.
* Anne totesi, että tuomaskirjeen postittaminen maksaa 2 euroa per kirje ja sitä lähtee kuitenkin vähintään kymmeniä. Pelkkä painattaminen olisi halvempaa kuin postittaminen. Voitaisiin ensi messuun mennessä katsoa, kenelle kirje oikeasti postitettaisiin ja ketkä voisivat vaan hakea kirjeen Aleksanterin kirkosta. Kirjettä ei ainakaan lähetettäisi niille, joilla on sähköposti. Voisi riittää, että tuomaskirjeestä olisi maininta Silta-lehdessä, että sitä saisi noutaa Aleksanterin kirkolta ja se on ladattavissa Tuomasmessun nettisivuilla.

9. Vuosikellon tarkennukset 2022

* Meri ja Mikko tekevät esityksen vastuuryhmän ensi kevään kokouspäivistä.
* 15.1. tuomaspäivä.
* 23.1. tammikuun messu / Gideonit, kokoaja ehkä Sakari Heino.
* 4.2. klo 18-19.30 Rytmejä ja rukousta (aiempi tuomasjamit) Aleksanterin kirkon kryptassa.
* 20.2. musiikissa Hanna Kataja ja Choralia-kuoro, messulla ei vielä kokoajaa.
* 2.3. tuhkamessu, musiikissa tuomasorkesteri Timon johdolla, ei vielä kokoajaa.
* 18.-19.3. Jumalanpalveluspäivät, ainakin Meri lähdössä.
* 18.3. Rytmejä ja rukousta.
* 27.3. lattarimessu.
* 18.4. pääsiäisen messu, musiikissa Pekka Arolan ryhmä, ei vielä kokoajaa.
* 9.4. tuomaspäivä.
* 13.5. Rytmejä ja rukousta.
* 15.5. toukokuun messu, kokoajina Kirsti Marttala ja Riitta Paajanen, musiikissa tuomasorkesteri Timon johdolla.
* Toukokuussa tuomasväen kokous jonain maanantaina Emmauksessa, tarkkaa päivää ei vielä sovittu. Toiminta- ja taloussuunnitelma on tehtävä ennen sitä.
* 12.6. kesäkuun messu, ei vielä kokoajaa.
* Juhannustapahtuma ei varmaan ole enää Ilkossa; jos on Pyynikin kirkkopuistossa, ei ole vain Tuomasmessun tai Aleksanterin kirkon järjestämä.
* 4.8. Tapahtumien yön messu, Anne K. tukihenkilönä, ei vielä kokoajaa.
* 4.9. Pipliaseuran messu.
* 2.10. messussa Harjun nuoret?
* 30.10. Ritva ja Miika Jämsä kokoajina, musiikissa Hanna Kataja ja Choralia-kuoro.
* 27.11. adventtimessu, musiikissa Pietari ja Kalat, Sari voi olla kokoaja.
* 31.12. uudenvuoden illan messu.

10. Muut asiat

* Kaija kertasi, että striimausten takia alttarien rakentaminen on aikaistunut. Ennen alttarit tehtiin vasta messupäivänä. Kirsti kertoi, että komeronhoitajia työllistää se, että kirkolla joutuu käymään monena päivänä alttarien rakentamisen takia, koska etukäteen sovitut päivät eivät aina riitä. Rukousalttareita on kuvattu striimiin. Helpommalla päästäisiin, jos alttarit tehtäisiin vasta sunnuntaina ennen messua. Myös kirkkokokouksen jälkeen voidaan suunnitella alttareita. Kannatettiin alttarienrakennuksen palauttamista messusunnuntaihin.
* Kirsti antoi palautetta, että Tuomasilloissa pitäisi varata riittävästi aikaa keskusteluun alustusten pohjalta, maanantaina 15.11. ei näin ollut ja väkeä oli paikalla paljon.
* Viime tuomasjatkoissa eli messun palautekokouksessa ei ollut mukana ketään Tuomasmessun puheenjohtajistosta ja kokoajana toiminut Hannu joutui toimimaan myös puheenjohtajana. Ennen korona-aikaa puhetta on yleensä johtanut joku puheenjohtajistosta. Todettiin, että tämä ei ole aina aikataulusyistä mahdollista.

Puheenjohtaja Meri päätti kokouksen klo 19.31.